Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Soňa Gallová
Organizácia: Národný ústav certifikovaných meraní vzdelávania, Žehrianska 9, Bratislava 
Pozícia: odborný garant interný 3.3
Znalosť jazykov: anglický C1, nemecký A2

2. Zahraničná pracovná cesta (ZPC):
Štát, mesto: Singapur, Singapur
Vykonaná v dňoch: 23.06.2012 – 01.07.2012
Názov prijímajúcej organizácie: (v prípade konferencie nevypĺňať)
Účel cesty: účasť na stretnutí 8th National Research Coordinators´ Meeting
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
23.06.2012 – 24.06.2012 - cesta Bratislava – Viedeň – Londýn - Singapur
25.06.2012 – 29.06.2012 - účasť na stretnutí 8th National Research Coordinators´ Meeting
30.06.2012 – 01.07.2012 - cesta Singapur – Frankfurt - Viedeň - Bratislava

4. Stručný priebeh rokovaní:
Rokovania boli otvorené úvodnými prednáškami od hlavných predstaviteľov medzinárodného centra štúdie PIRLS Iny Mullis a Micka Martina, v ktorých informovali o najdôležitejších skutočnostiach a časovom harmonograme ďalšieho priebehu štúdie PIRLS. Nasledovali prednášky ďalších predstaviteľov medzinárodného centra štúdie z Boston College, DPC Hamburg a Statistics Canada ohľadom kvality zberu dát, samplingu a štatistických procedúr spracovávania dát. Hlavným ťažiskom stretnutia bola finálna kontrola všetkých kapitol medzinárodnej správy štúdie PIRLS 2011, ktorú mali národní koordinátori poslednú možnosť pripomienkovať. Okrem toho bolo stretnutie venované aj výcviku v používaní novej verzie IDB Analyser, prednáškam ohľadom štádia prípravy PIRLS Encyklopédie a pripravovanej spojenej medzinárodnej správy PIRLS 2011 a TIMSS 2011. 

5. Odporúčané závery:
PIRLS Encyklopédia obsahujúca kapitoly opisujúce vzdelávací systém jednotlivých participujúcich krajín bude vydaná v septembri 2012. 
Medzinárodná správa bude oficiálne vydaná v decembri 2012. 
Vo februári 2013 bude národným koordinátorom sprístupnená finálna verzia medzinárodnej databázy dát.

6. Prehľad prinesenej dokumentácie a miesto jej uloženia:
Na stretnutí boli koordinátorom poskytnuté predbežne spracované kapitoly budúcej Medzinárodnej správy. Sú uložené u národnej koordinátorky štúdie. 

7. Osobitne vyhotovený očakávaný prínos ZPC:
Keďže išlo o posledné stretnutie národných koordinátorov štúdie PIRLS 2011 pred oficiálnym uverejnením medzinárodnej správy, bola to zároveň aj posledná možnosť danú správu pripomienkovať. Z tohto dôvodu bola účasť na stretnutí nevyhnutnou podmienkou úspešného splnenia jedného z cieľov aktivity 3.3 – realizácia odborných správ o výsledkoch a zisteniach medzinárodných štúdií (Trendy úrovne kľúčových kompetencií žiakov 4. ročníka ZŠ). 

8. Spôsob zverejnenia výsledkov ZPC, prenos získaných informácií
Výsledky zo stretnutia nebudú zverejnené, pretože až do oficiálneho vydania Medzinárodnej správy podliehajú utajeniu. 

Svojím podpisom súhlasím so zverejnením správy na internete.

Správu vypracoval: Soňa Gallová

Dátum: 03.07.2012

Správu schválil: